[{"text_idx": "#000000", "text": "Dantzaren bitartez, aldarrika eta babes dezagun militantziatik egiten den lana"}, {"text_idx": "#000001", "text": "EIBE elkarteak Elkar+ekin dantzan! Euskal Herri mailako ekimena martxan jarri du. Asmoa da elkarteek militantziatik egiten duten lana aldarrikatzea eta babestea, gure herria ez litzakelako ezer izango elkarteetan doan lanean dabiltzan/gabiltzan pertsonik gabe. AEK-k ekimen honekin bat egin du, ideia horiek eta Korrika aldarrikatuz."}, {"text_idx": "#000002", "text": "Horretarako, martxoaren 20an, Euskal Herri osoko ehunka herritan edonork dantzatzeko moduko dantza bat egingo da eta bertan ahalik eta elkarte gehien ordezkatuta egotea izango litzake politena. Gerturatu, beraz, igande honetan, 12:15ean, Getariako plazara eta gozatu!"}, {"text_idx": "#000003", "text": "Dantzaz gain Korrikaren denda eta musika egongo da goiza giro ederrean pasatzeko. Ondorengo bideoan duzue egunean bertan egingo den dantza."}, {"text_idx": "#000004", "text": "Animatu eta zabaldu mezua herriko elkarte zein norbanakoei. Dantzatzen duen herria ez da inoiz hilko!"}]